《次韵余太常观国招抚江南航海至新会八首 其四》
元代·罗蒙正

三殿传宣敕使来，皇华后彩焕中台。方蓬瑞气翔双凤，渤澥涛中殷万雷。

云梦心胸吞芥蒂，丘山名节冠崔巍。秋期归对金莲直，人在中天白玉台。

作者简介：广州新会人，字希吕。博学强记。弱冠从罗斗明学诗，有名于时。檄为高州学正，后以荐授南恩州教授，州判吴元良欲用为幕官，力辞不就。有《希吕集》。